དེ་ཡང་འདི་ག་རླུང་འཕྲིན་ཁང་ལ་ཨ་རིར་གནས་སྡོད་རྫ་ཆུ་ཁ་ཕྱོགས་ཀྱི་བོད་མི་ཞིག་གིས་གནས་ཚུལ་ངོ་སྤྲོད་གནང་བ་ལྟར་ན།རྒྱ་ནག་གཞུང་གིས་རྫ་ཆུ་ཁ་རྫོང་ཁོངས་སུ་ཡོད་པའི་དགོན་པ་མང་པོ་ཞིག་ནང་རང་ལོ་༡༥མན་གྱི་གྲྭ་ཆུང་རྣམས་བཙན་དབང་ཐོག་ནས་དགོན་པར་སྡོད་མ་བཅུག་པར་ཕྱིར་ཕུད་བཏང་ནས་རྒྱ་ནག་གཞུང་གི་བཙུགས་པའི་སློབ་གྲྭ་ཁག་ནང་འགྲོ་དགོས་པའི་བཀའ་རྒྱ་བཏང་ཡོད་པ་དང་།གལ་ཏེ་གྲྭ་ཆུང་རྣམས་སློབ་གྲྭར་མ་ཕྱིན་པ་ཡིན་ན་དགོན་པ་སྒོ་བརྒྱབ་སྟེ།དགོན་པའི་བླ་མ་དང་ལས་སྣེ།དགེ་རྒན་དང་ཕ་མ་སོགས་ཚང་མར་ཁྲིམས་གཅོད་བྱ་རྒྱུ་ཡིན་ལུགས་ཀྱི་བཙན་བཀའ་བཏང་ཡོད་པ་རེད།